15. ΝΟΜΟΣ υπ’ αριθ. 569 της 23/28 Μαρτ. 1977 (ΦΕΚ Α΄ 90) Περί καταργήσεως των Ν.Δ. 418/1970 «περί καθορισμού των ημερών εκτός έδρας των Αξιωματικών της Γεωγραφικής Υπηρεσίας Στρατού (ΓΥΣ) των απασχολουμένων εν υπαίθρω, εις το έργον «ΧΑΡΤΟΓΡΑΦΗΣΙΣ ΕΛΛΑΔΟΣ» και 1031/1971 «περί τροποποιήσεως και συμπληρώσεως διατάξεων του Ν.Δ. 418/1970 «περί καθορισμού των ημερών εκτός έδρας των Αξιωματικών της Γεωγραφικής Υπηρεσίας Στρατού (ΓΥΣ) και ρυθμίσεως συναφών θεμάτων». Άρθρ.1.-1.Τα Ν.Δ. 418/70 και 1031/71 καταργούνται: 2.Αι δαπάναι οδοιπορικών εξόδων και προσθέτου αμοιβής λόγω υπερωριακής εργασίας του προσωπικού της Γεωγραφικής Υπηρεσίας Στρατού, του απασχολουμένου εις το έργον «Χαρτογράφησις Ελλάδος» βαρύνουν τας πιστώσεις των Δημοσίων Επενδύσεων. 3.Αι ώραι υπερωριακής και νυκτερινής εργασίας του μονίμου πολιτικού προσωπικού της Γεωγραφικής Υπηρεσίας Στρατού δια το ανωτέρω έργον καθορίζονται δια κοινών αποφάσεων των Υπουργών Εθνικής Αμύνης, Συντονισμού και Οικονομικών. Άρθρ.2.-Η ισχύς του παρόντος άρχεται από πρώτης του επομένου της δημοσιεύσεώς του δια της Εφημερίδος της Κυβερνήσεως μηνός. 36.Δ.ε.12-15 Διάφορα Επιδόματα 